Shpresa të reja për luftimin e HIV-it
Një pacient me HIV dhe kancer është trajtuar me qeliza embrionale për të lufutar kancerin dhe rezulton se është tani i kuruar edhe nga HIV-i.
Në Britani, një pacient i infektuar me HIV është bërë personi i dytë në botë që rezulton i kuruar nga ky virus që shkakton Sidën. Në një konferencë në Siatëll, agjencia e OKB-së që drejton përpjekjet globale për të luftuar Sidën shprehu entuziazëm për këtë lajm. Shkencëtarët prej 40 vjetësh përpiqen të gjejnë një kurë për virusin HIV dhe Sidën. Disa nga figurat shkencore të këtyre studimeve u shprehën se fakti që pacienti britanik është kuruar nga HIV-i është një sukses i madh: tha zëdhënësi i OKB-së, Stephane Dujarric. Pacienti me HIV vuante edhe nga kanceri. Tani ai i ka ndërprerë ilaçet pasi rezulton i kuruar nga HIV-i falë transplantimit të qelizave embrionale për të luftuar kancerin. Qelizat u morën nga një person me një mutacion të rrallë gjenetik që e bën bartësin imun ndaj HIV-it. thotë mjeku Ravindra Gupta. Mjeku nuk pranon ta cilësojë si kurë për sëmundjen, por thotë se është një arritje e rëndësishme. Ky është pacienti i dytë që rezulton i pastruar nga HIV-i pas një procedure të ngjashme me transplantim të qelizave embrionale. Pacienti i parë ishte një amerikan i mjekuar në Berlin 12 vjet më parë. thotë Dr. Gupta. Por kjo metodë nuk ofron zgjidhje praktike për 37 milionë njerëz të prekur nga HIV-i në botë. Procedura është e kushtueshme dhe është vështirë të gjendet një dhurues i përshtatshëm me mutacionin e duhur gjenetik. Vetë procedura është mjaft e rëndë dhe e rrezikshme për pacientin. thotë Dr. Sarah Fidler. Si pacienti i Berlinit, ashtu edhe ai i Londrës ishin në rrezik jete nga kanceri dhe nuk kishin rrugë tjetër. Suksesi me pacientin e Londrës ka zgjuar shpresa: thotë Dr Rowenta Johnston, e cila përfaqëson një fondacion jofitimprurës për kërkime kundës Sidës. Shkencëtarët do të vazhdojnë të kërkojnë mënyra të tjera për të kuruar HIV-in, por pacienti i Londrës ka dëshmuar se për momentin ekzistojnë mënyra për ta luftuar këtë virus.